OzLabs/hebrew-wiki-articles huggingface dataset:
התקפת נפל במגרש הרוסים

התקפת נפל במגרש הרוסים הייתה ניסיון משותף של האצ"ל ולח"י, במסגרת "תנועת המרי העברי" לפשוט ולחלץ לוחמים מבית הסוהר המרכזי בירושלים השמור שבמגרש הרוסים ב-19 בינואר 1946. בראש הפעולה עמד איש לח"י, יעקב בנאי ("מזל"). הניסיון נכשל והלוחמים נסוגו. בפעולה נהרג לוחם אצ"ל וארבעה נפצעו. לבריטים נהרגו שני קצינים ומספר שוטרים נפצעו.

==רקע==
בית הסוהר המרכזי בירושלים פעל בתקופת המנדט הבריטי בירושלים, ושימש לכליאתם של אסירים יהודים וערבים, ובהם רבים מחברי המחתרות העבריות שפעלו נגד שלטונות המנדט, ובכלל זה אחדים מעולי הגרדום.

עם גבור הסכסוך בין השלטון הבריטי ותנועת המרי העברי לאחר סיום מלחמת העולם השנייה ב-1945, חששו הבריטים שחברי תנועת המרי יפוצצו מבנים בתחומי מגרש הרוסים. בשל כך הם תחמו את האזור כולו בגדרות תיל, וכינוהו 'אזור ביטחון'. חברי תנועת המרי, לעומת זאת, כינו את המתחם הסגור בשם "בֵּווינגרד" על שם ארנסט בווין, שר החוץ של בריטניה, שנודע בגישתו האנטי-ציונית לפתרון הסכסוך בארץ ישראל.

== מהלך הפעולה ==
ב-19 בינואר 1946 תקפו לוחמי אצ"ל ולח"י את בית הסוהר המרכזי בירושלים. ההכנות למבצע בתוך הכלא כללו פתח לבריחה, אותו הכינו האסירים מבעוד מועד, על ידי הוצאת אבנים מקיר של חדר. מחוץ לכלא ברחוב סנט פאול שמצפון לכלא, פוצצה חוליות לוחמים גנרטור, כדי להחשיך את הסביבה בעת הנסיגה. בהתקרב הכוח הפורץ ליעדו, הותקף במפתיע במטח ירי של כוחות המשטרה והצבא הבריטים. ההתקפה לא עלתה יפה ותוך זמן קצר הגיעו כוחות צבא ומשטרה לאזור והלוחמים מצאו את עצמם לכודים. בנאי פקד על נסיגה. הלוחמים הבקיעו את דרכם תוך כדי שימוש במקלעים וזריקת רימונים והצליחו להחלץ.

בפעולה נהרג לוחם אצ"ל וארבעה נפצעו. לבריטים נהרגו שני קצינים ומספר שוטרים נפצעו.

== הערות שוליים ==

קטגוריה:לח"י: פעולות
קטגוריה:אצ"ל: פעולות
קטגוריה:תנועת המרי העברי
קטגוריה:פעולות נגד שלטונות המנדט הבריטי
קטגוריה:1946 בארץ ישראל
קטגוריה:ירושלים בתקופת המנדט הבריטי
קטגוריה:בית הסוהר המרכזי בירושלים
קטגוריה:מגרש הרוסים
יחסי אוסטרליה–ונואטו

ראש ממשלת ונואטו [[שרלוט סלוואי (שני מימין) ורעייתו נפגשים עם ראש ממשלת אוסטרליה מלקולם טרנבול ורעייתו בעת ביקור בקנברה, 2018]]
יחסי אוסטרליה–ונואטו הם היחסים בין אוסטרליה לבין ונואטו.

== סקירה כללית ==
שתי המדינות כוננו יחסים דיפלומטיים ב-30 ביולי 1980, זמן קצר לאחר שוונואטו קיבלה את עצמאותה מצרפת, ואוסטרליה הייתה המדינה השלישית שעשתה זאת לאחר צרפת ובריטניה.

לאוסטרליה ולוונואטו יש קשרים חזקים מאוד. אוסטרליה סיפקה את עיקר הסיוע הצבאי של ונואטו, הכשירה את הכוח הנייד הצבאי שלה וסיפקה גם סירות סיור לסייר במימי ונואטו. בשנת 1983 ונואטו ואוסטרליה נכנסו יחד לתוכנית לשיתוף פעולה הגנתי. כחלק מתוכנית זו, שני יועצים של הצי המלכותי האוסטרלי מוצבים בוונואטו כדי לסייע לוונואטו בתחזוקה ותפעול של ה-RVS טוקורו, סירת הסיור מסדרת האוקיינוס השקט שנתרמה לוונואטו על ידי אוסטרליה בשנת 1987. ה-RVS טוקורו היא ספינת המשטרה הימית העיקרית של ונואטו. אוסטרליה גם מעניקה סיוע לאלמנט הכוח הנייד של משטרת ונואטו (VPF), וכן מספקת תמיכה בתרגילים ופרויקטים תשתיתיים.

אוסטרליה היא המקור הגדול ביותר להשקעות זרות ישירות של ונואטו, שמופנית בעיקר בתחומי פיתוח תיירות, חקלאות ובנייה. אוסטרליה היא מקור התיירים הגדול ביותר של ונואטו, כאשר האוסטרלים מהווים 2/3 מכלל המבקרים התיירים ארוכי הטווח וכמעט כל הביקורים באוניות השייט. מאז 2008, ונואטו (יחד עם טונגה, קיריבטי ופפואה גינאה החדשה) שלחה עובדים עונתיים לאוסטרליה באמצעות תוכנית פיילוטים ממוממנת של אוסטרליה.

בנוסף, אוסטרליה היא המקור העיקרי לסיוע חוץ של ונואטו, כאשר אוסטרליה סיפקה 66 מיליון דולר אוסטרלי (70.4 מיליון דולר) בשנים 2010–2011. בשנת 2004 איימה אוסטרליה לקצץ את עזרתה לוונואטו כאשר ראש הממשלה, סרג' ווהור, מינה מחדש פקידים שהודחו לאחר שהואשמו בפעילות פלילית. ונואטו הסכימה לדרישות האוסטרליות לצעדים ממשלתיים ושקיפות נגד שחיתות ברורה יותר. התוצאה הייתה שבין השנים 2005–2010, הסיוע האוסטרלי נשלט באמצעות האסטרטגיה לשיתוף פעולה משותף לפיתוח אוסטרליה–ונואטו.

== נציגויות דיפלומטיות ==
* אוסטרליה מחזיקה בוונואטו נציבות עליונה בפורט וילה.
* ונואטו מחזיקה באוסטרליה נציבות עליונה בקנברה.

==קישורים חיצוניים==

== הערות שוליים ==
ארבעה ימים (סדרת טלוויזיה)

ארבעה ימים (באנגלית; Collateral) היא סדרת דרמה בריטית בת ארבעה חלקים, שיצר וכתב דייוויד הר. במאי הסדרה היה ס. ג' קלארקסון. שידור הבכורה של הסדרה היה ב-12 בפברואר 2018 בערוץ BBC Two.

בסדרה מככבת קארי מאליגן בתפקיד קיפ גלספי, מפקחת בילוש הממונה על חקירת רצח של שליח פיצה, שנורה בפרוור של לונדון. בהמשך העלילה נבחנת רשת מורכבת של דמויות הקשורות לחקירת הרצח, ומוצגות הסוגיות של היחס למהגרים הלא חוקיים לבריטניה והיחס לזוגיות לסבית. נתניאל מרטלו-וייט מככב בתפקיד הבלש השותף של גילספי, סמל בילוש נייתן בילק. עוד בתפקידים הראשיים משחקים ג'יני ספארק, ניקולה ווקר, ג'ון סים ובילי פייפר.

זאת הסדרה המקורית הראשונה שכתב הר לטלוויזיה, אף על פי שכתב ל-BBC מאז 1973.

הסדרה הופקה בשיתוף נטפליקס, ויצאה ברחבי העולם ב-9 במרץ 2018. חברת Dazzler Media הפיצה את הסדרה על גבי DVD ב-25 במרץ 2018.

==צוות השחקנים==
* קארי מאליגן – קיפ גלספי, מפקחת בילוש
* ג'ון סים – דייוויד מארס, חבר פרלמנט ושר התחבורה בממשלת הצללים
* בילי פייפר – קארן מארס, גרושתו של דייוויד
* ניקולה ווקר – ג'יין אוליבר, כומרה לסבית
* נתניאל מרטלו-וייט – נייתן בילק, סמל בילוש
* ג'יני ספארק – סנדרין שו, קפטן בצבא הבריטי
* היילי סקוויירס – לורי סטון, מנהלת הפיצרייה "ריגל פיצה"
* אהד קאמל – פטימה אסיף, אחותו של עבדולה אסיף
* ג'ולי נמיר – מונה אסיף, אחותו של עבדולה אסיף
* קאי אלכס – לין שואן הוי, עדה מרכזית
* בן מיילס – ג'ק היילי, פקד בילוש
* רוב ג'רוויס – יואן ג'ונסון, בלש
* ויניטה רישי – ראקי שאה, בלשית
* רוברט פורטל – מייג'ור טים דייסון, המפקד של סנדרין שו
* אורלה בריידי – פיבי דייסון, אשתו של טים דייסון
* ג'ון הפרנן – סם ספנס, סוכן ב-MI5
* מאיה סנסה – ברנה יאלאז, סוכנת סמויה ב-MI5
* קים מדקאלף – סוקי וינסנט, מגישת חדשות של ה-BBC
* ג'קלין בוטסוויין – מוניק
* ריצ'רד מקייב – פיטר וסטבורן, בעל סוכנות נסיעות Pimlico Travel
* בריאן ורנל – מייקי גאוונס, עובד ב"ריגל פיצה"
* דברה פינדלי – אלינור שו, אמה של סנדרין
* ססקיה ריבס – דברה קליפורד, חברת פרלמנט ומנהיגת האופוזיציה
* ניקולה דופט – אליס סטון, אמה של לורי סטון
* ורה צ'וק – ג'ילי לאונג, כתבת חדשות
* אדריאן לוקיס – זאן סקופילד, פסיכיאטר

==פרקים==

==פרסים==
במרץ 2019 הייתה הסדרה מועמדת לשני פרסי האקדמיה הבריטית לטלוויזיה, בקטגוריית "הצילום והתאורה הטובים ביותר" ובקטגוריית שחקנית המשנה הטובה ביותר לבילי פייפר.

{| class="wikitable sortable plainrowheaders" style="width:99%;"
! scope="col" |שנה
! scope="col" |פרס
! scope="col" |קטגוריה
! scope="col" style="width:35%;" |מועמדים
! scope="col" |תוצאה
! class="unsortable" scope="col" |הערות
|-
| rowspan="2" |2019
|פרס באפט"א לטלוויזיה
|שחקנית המשנה הטובה ביותר
|בילי פייפר
|
|
|-
|British Academy Television Craft Awards
|צילום ותאורה
|באלאז בוליגו
|
|
|}

==קישורים חיצוניים==
* 

* 
* 
* 

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2010
קטגוריה:מיני-סדרות טלוויזיה
קטגוריה:סדרות דרמה בריטיות
קטגוריה:סדרות מתח בריטיות
קטגוריה:נטפליקס: תוכניות וסדרות
קטגוריה:תוכניות טלוויזיה שמתרחשות בלונדון
ברוך מינקה

ברוך מינקה (נולד ב-1940) הוא ביוכימאי וגנטיקאי ישראלי, פרופסור אמריטוס באוניברסיטה העברית בירושלים. מגלה (TRP), המעורבות בתחושות הכאב.

==ביוגרפיה==
מינקה נולד בתל אביב. בשנים 1964 ל-1967 למד לתואר ראשון בפיזיולוגיה וביוכימיה באוניברסיטה העברית. המשיך לתואר שני ולדוקטורט, שנכתב בהדרכת פרופ' פיטר הילמן והוגש ב-1973. בשנים 1973–1975 שהה בפוסט-דוקטורט באוניברסיטת פרדו, שם חקר את הגנטיקה והאלקטרופיזיולוגיה של מערכת הראייה.

החל מ-1975 שימש כמרצה במחלקה לפיזיולוגיה בפקולטה לרפואה של האוניברסיטה העברית ומרכז רפואי הדסה (ושימש בתפקיד ראש המחלקה בשנים 1989–1992). שימש כמרצה אורח באוניברסיטאות בשווייץ, גרמניה וארצות הברית. במהלך השנים הדריך כ-30 תלמידי דוקטורט.

==מחקריו==
מינקה גילה, יחד עם שותפים, סוג חדש של תעלת יונים, שלהם קרא (Transient Receptor Potential, ובקיצור ערוץ TRP), כתוצאה ממחקריו על פוטוטרנסדוקציה (התמרת אור) וראייה בזבובי פירות (Drosophila melanogaster). הוא חקר את המאפיינים הביופיזיים והביוכימיים של תעלות ה-TRP בעיני זבוב הפירות וזיהה יחד עם צבי זלינגר פוספוליפאז C כמרכיב מכריע במסלול האיתות של דרוזופילה TRP. העקרונות שהם מצאו משותפים למספר רב של תחושות (למשל תחושות טמפרטורה, כאב וטעם) ומערכות מוטוריות (תכונות של במוח הקטן), ובכך הניחו את הבסיס לחקר מולקולות העומדות בבסיס מנגנוני TRP וכאב, במקור ביוזמתו של פרופ' דייוויד ג'וליוס. אחר כך הרחיבו את המחקר לנושא אובדן המוטציה התפקודי הראשון שזוהה בערוץ TRPV1 האנושי, השולט לפחות בכמה מהתהליכים הרגולטוריים של גוף האדם הקשורים לכאב דלקתי ולזיהוי חום מזיק. המטרה העיקרית במחקר הייתה לפענח את התפקידים הקריטיים של ערוצי TRP בראייה ושל TRPV1 בפיזיולוגיה הסומטוסנסורית האנושית.

==פרסים והוקרה==
* תוכנית פולברייט, קרן החינוך ארצות הברית-ישראל, 1973
* פרס על מחקר מצטיין בנושא פוטו-טרנסדוקציה, מקרן בת שבע דה רוטשילד, 1976
* מענק למחקר מצטיין (יחד עם צבי זלינגר) קרן וולף, 1985
* פרס נסיך אסטוריאס לשנת 2010 למחקר טכני ומדעי (יחד עם ד"ר דייוויד ג'וליוס וד"ר לינדה ווטקינס)
* פרס א.מ.ת. במדעי החיים לשנת 2010 על חקר המוח
* חבר כבוד בעמותה הישראלית למדעי המוח (ISFN)2017

==קישורים חיצוניים==
* 
* 
*יואב מה טוב, [https://www.themarker.com/blogs/yoav-mathov/BLOG-1.10265755 נמצא הפתרון לתעלומה שהדירה שינה מעיניהם של חובבי הקולינריה החריפה]
* 

==הערות שוליים==

קטגוריה:סגל האוניברסיטה העברית בירושלים: רפואה
קטגוריה:בעלי תואר דוקטור מהאוניברסיטה העברית בירושלים
קטגוריה:זוכי פרס א.מ.ת.
קטגוריה:ישראלים שנולדו ב-1940
יחסי אוסטרליה–סמואה

שרת החוץ האוסטרלית [[ג'ולי בישופ נפגשת עם ראש ממשלת סמואה טוילאפה איונו סייללה מליאלגאוי, 2014]]
יחסי אוסטרליה–סמואה הם היחסים הדיפלומטיים בין אוסטרליה לבין סמואה.

== סקירה כללית ==
שתי המדינות כוננו יחסים דיפלומטיים ב-31 במרץ 1971, זמן קצר לאחר שסמואה קיבלה את עצמאותה מניו זילנד, ואוסטרליה הייתה המדינה הרביעית שעשתה זאת לאחר ניו זילנד, הודו ובריטניה.

באוקטובר 2012 הקימה סמואה קונסוליה כללית בסידני, במטרה לקדם את האינטרסים של סמואה בכלכלה, סחר, תיירות, מטרות פוליטיות וביטחוניות. הקונסוליה מספקת גם שירותים קונסולריים לנתינים סמואיים ולזרים הנוסעים לסמואה.

== נציגויות דיפלומטיות ==
* אוסטרליה מחזיקה בסמואה נציבות עליונה באפיה.
* סמואה מחזיקה באוסטרליה נציבות עליונה בקנברה וקונסוליה כללית בסידני.

==קישורים חיצוניים==

== הערות שוליים ==
אדוות מורלט

חלקו הממשי של אדוות מורלט. ניתן לראות באמצע את צורת גל הסינוס האופיינית הדועכת ככל שמתרחקים מנקודת האמצע
אַדְוַת מורלט או אַדְוַת גאבור (באנגלית: Morlet wavelet או Gabor wavelet ) היא המורכבת מאקספוננט מרוכב המוכפל בפונקציית גאוסיין. חלקה הממשי של אדוות מורלט דומה במרכזה לגל סינוס. ככל שמתרחקים מאמצעה של האדווה גל הסינוס דועך לעבר קו האפס. אדוות מורלט שימושיות מאוד כאשר רוצים לאפיין עבור סדרה עתית שינויים לאורך הזמן בהרכב התדרים היוצרים אותה באמצעות התמרת wavelet. במקרה זה משמשים אדוות מורלט ליצירת גרף לאנליזת תדר זמן .

== היסטוריה ==
אדוות מורלט מעל המישור המרוכב.
הפיזיקאי זוכה פרס נובל דניס גאבור הציג בשנת 1964 דרך ליצירת אנליזת תדר-זמן באמצעות סינוסואידים מבוססי חלון זמן סינוסואידי. הצגה זו התבססה על רעיונות מתחום הפיזיקה הקוונטית, וסיפקה את הטרייד אוף האידיאלי בין רזולוציה בזמן ורזולוציה במרחב התדר. בשנת 1984 השתמש הגאופזיקאי ג'ין מורלט ברעיונותיו של גאבור והציג לראשונה פורמליזציה מתמטית של התמרת אדווה רציפה .

== הגדרה ==
האקספוננט המרוכב מוגדר כ:

: <math>ComplexExponent=Me^{i2\pi ft}</math>
כאשר i הוא מספר היחידה המדומה. M קבוע המשקף את המשרעת של הסינוס. f הוא התדר של הסינוס, מספר המחזורים שהגל עובר ליחידת זמן t.

גאוסיין מוגדר כ:

<math>{\displaystyle Gaussian\left(t\right)=Ae^{-{\frac {(t)^{2}}{2s^{2}}}}}</math>

כאשר לשם הפשטות הוסר פרמטר הקובע את מרכוז הגאוסיין בנקודה שונה מאפס על ציר <math>t</math>. <math>s</math> הוא קבוע השווה לסטיית התקן של פונקציית הגאוסיין. כלומר: <math>s=\frac{n}{2\pi f}</math> . <math>n</math> הוא קבוע המשקף את מספר המחזורים של האדווה, ו-<math>f</math> הוא התדר של הסינוס שמוכפל בגאוסיין.

כאשר משתמשים באדוות מורלט על מנת לבצע אנליזת תדר זמן פקטור <math>n</math> קובע את הטרייד אוף בין דיוק בזמן לדיוק בתדר. ככל שפקטור <math>n</math> גדול יותר כך הדיוק בזמן פוחת אך הדיוק בתדר עולה. בעצם פקטור <math>n</math> מגדיל את הרוחב של הגאוסיין שמשמש ליצירת האדווה. ככל שהרוחב יותר גדול כך שינויים מאוד מהירים בהרכב התדרים בזמן עלול להתפספס. מנגד רוחב גדול יותר יכול לתפוס יותר טוב פעילות דומיננטית בתדרים מסוימים לאורך זמן.

כדי לקבל את אדוות מורלט מכפילים בין 2 הפונקציות מקבלים:

<math>{\displaystyle MorletWavelet\left(t\right)=Ae^{-{\frac {(t)^{2}}{2s^{2}}}}}e^{i2\pi ft}</math>

כאשר <math>A=\frac{1}{(s\sqrt \pi )^\frac12}</math> הוא פקטור סילום (scaling factor) שמשתנה בין כל תדר לתדר.

== שימושים ==
אדוות מורלט משמשות ליצירת אנליזת תדר זמן, אנליזה נפוצה במדעי המוח. כאשר פעילות מוחית מופיעה בצורה עקבית בתדר מסוים אך הפאזה שלה אינה קבועה, שימוש בטכניקות קלאסיות כמו פוטנציאלים קשורי-אירוע תיכשל באיתור הפעילות. עם זאת כיוון שאדוות מורלט משתמשות בפונקציית אקספוננט המרוכב היא אפקטיבית עבור איתור פעילות בפאזה משתנה. בנוסף, פעילות מוחית ובפרט כזו הנמדדת באמצעות רישומי EEG, היא לרוב אינה פעילות סטציונרית. כלומר מדדים שוליים של הפעילות, כמו ממוצע או סטיית תקן, אינם קבועים בזמן. אנליזת תדר זמן מבוססת אדוות מורלט לא מניחה סטציונריות על כלל הפעילות, אלא רק על האזורים בהם הסינוס המרוכב דומיננטי. הנחה שכזו לרוב כן מתקיימת במידע מרישומי מוח.

== לקריאה נוספת ==
<div class="mw-content-ltr">
* Cohen, M. X. (2014). Analyzing neural time series data: theory and practice. MIT press
</div>

קטגוריה:עיבוד אותות
יחסי אוסטרליה–קיריבטי

יחסי אוסטרליה–קיריבטי הם היחסים הדיפלומטיים בין אוסטרליה לבין קיריבטי.

== סקירה כללית ==
אוסטרליה וקיריבטי נהנות מיחסים קרובים וארוכי שנים המבוססים על שיתוף פעולה אזורי ובינלאומי, קישורי סחר, תוכנית סיוע משמעותית בפיתוח, תמיכה במעקב ימי ושיתוף פעולה ביטחוני רחב יותר. אוסטרליה מסייעת לקיריבטי לבנות כוח אדם מיומן באמצעות הכשרה טכנית ומקצועית ומלגות (פרסי אוסטרליה). מלגות אלו מספקים הזדמנויות לסטודנטים ללמוד במוסדות שלישוניים ב או באוסטרליה ולהשיג את הכישורים והידע הדרושים כדי לתרום להתפתחותה של קיריבטי.

== יחסי סחר ==
היצוא מאוסטרליה לקיריבטי בשנת 2017 הסתכם ב-24 מיליון דולר. דולר אוסטרלי הוא מטבע חוקי בקיריבטי. בנק ANZ הוא בעל רוב המניות של בנק קיריבטי המספק שירותי בנקאות מרכזית וקמעונאית והוא הבנק היחיד במדינה.

== נציגויות דיפלומטיות ==
* אוסטרליה מחזיקה בקיריבטי נציבות עליונה בדרום טאראווה.
* קיריבטי מחזיקה באוסטרליה קונסוליית כבוד בבאראדו, ניו סאות' ויילס.

==קישורים חיצוניים==

== הערות שוליים ==
יחסי אוסטרליה – איי מרשל

יחסי אוסטרליה–איי מרשל הם היחסים הדיפלומטיים בין אוסטרליה לבין איי מרשל.

== סקירה כללית ==
שתי המדינות כוננו יחסים דיפלומטיים ב-8 ביולי 1987, זמן קצר לאחר שאיי מרשל קיבלה את עצמאותה מארצות הברית, ואוסטרליה הייתה המדינה השלישית שעשתה זאת לאחר ארצות הברית ומיקרונזיה.

אוסטרליה מסייעת לאיי מרשל בתחום החינוך, התברואה, קידום צמיחה כלכלית והפחתת העוני, וכן בשיתוף פעולה לפיתוח.

== יחסי סחר ==
בשנים 2018–2019 הסתכם הסחר בין המדינות ב-6.6 מיליון דולר ונשלט על ידי היצוא האוסטרלי (בעיקר בשר; הנעלה, משאבות; ברזים, זיזים ושסתומים וחומרי בנייה סיד, מלט וחומרי בנייה).

== נציגויות דיפלומטיות ==
* אוסטרליה מיוצגת באיי מרשל באמצעות שגרירותה בפונפיי, מיקרונזיה.
* איי מרשל אינה מיוצגת באוסטרליה לא בדרג השגרירות ולא בדרג הקונסוליה.

==קישורים חיצוניים==

== הערות שוליים ==
פרנץ' היל

ג'יימס פרנץ' היל (באנגלית: James French Hill; נולד ב-5 בדצמבר 1956) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת ארקנסו. מחוז קונגרס זה כולל בתוכו את עיר הבירה של ארקנסו ליטל רוק, כמו גם את מרבית פרווריה.

== ביוגרפיה ==
היל נולד בליטל רוק, בירת ארקנסו. הוא השלים לימודי תואר ראשון באוניברסיטת ואנדרבילט השוכנת בטנסי, וכמו כן קיבל תואר מנהל מוסמך מבית הספר אנדרסן לניהול של אוניברסיטת קליפורניה בלוס אנג'לס. בשנים 1982–1984 היה היל עוזרו של הסנאטור הרפובליקני ג'ון טאוור מטקסס, והיה חבר בסגל ועדת הבנקאות, השיכון והעניינים האורבניים של הסנאט של ארצות הברית.

בשנים 1989–1991 היה סגן עוזר מזכיר האוצר לענייני מימון חברות, ולאחר מכן המשיך לשרת בממשלה הפדרלית החל מ-1991 ועד 1993 כמזכיר ניהולי במועצה הלאומית לכלכלה תחת נשיא ארצות הברית ג'ורג' הרברט ווקר בוש. לאחר שייסד את החברה, היה היל יושב ראש מועצת המנהלים של "תאגיד דלתא לבנקאות ונאמנות" (Delta Trust and Banking Corporation) ששכן בליטל רוק, עד שנרכש ב-2014 בידי בנק סימונס.

במהלך בחירות 2014 התמודד היל אל בית הנבחרים של ארצות הברית במחוז הקונגרס השני של ארקנסו, אחרי שנציג המחוז המכהן טים גריפין הודיע על פרישות מהקונגרס לקראת התמודדותו לתפקיד סגן המושל. בבחירות הכלליות גבר על פט הייז, ראש העיר צפון ליטל רוק ברוב של כ-52% מקולות הבוחרים. הוא הושבע לתפקידו עם התכנסות הקונגרס ה-114 של ארצות הברית.

היל נבחר מחדש אל הקונגרס בבחירות 2016 ובבחירות 2018. נכון לספטמבר 2018, היל הצביע עם סיעתו ב-95% מהמקרים ובהתאם לעמדתו של הנשיא דונלד טראמפ ב-96.6% מהמקרים. למשל, ב-4 במאי 2017, הצביע בעד ביטול חוק הגנת החולה וטיפול בר השגה ובמקום זאת להעביר את "חוק הבריאות האמריקאי". במהלך מגפת הקורונה בארצות הברית, שיבח היל את ניהולו של טראמפ את המשבר. בבחירות 2020 נבחר מחדש.

== קישורים חיצוניים ==

* 

* 

== הערות שוליים ==

קטגוריה:בוגרי אוניברסיטת ואנדרבילט
קטגוריה:בוגרי אוניברסיטת קליפורניה בלוס אנג'לס
קטגוריה:חברי בית הנבחרים של ארצות הברית מארקנסו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1956
אלון הארטוויס

אלון הארטוויס (שם מדעי: Quercus hartwissiana) הוא מין של עץ מהסוג אלון, שמולדתו בדרום-מזרח בולגריה, צפון אסיה הקטנה לאורך ההים השחור והקווקז הוא תואר בידי הבוטנאי והאנטומולוג הרוסי יליד פינלנד כריסטיאן סטוון בשנת 1857.

== מאפיינים ואקולוגיה ==
אלון זה הוא עץ נשיר גדול שגובהו עד 35 מטר עם צמרת בצורת מטרייה וקליפה עבה בצבע שחור. הניצנים הם סגלגלים עגולים באורך 6 עד 7 מילימטר. אורך העלים 12 עד 14 סנטימטרים ורוחבם 7 עד 9 סנטימטרים. צדו העליון של העלה הוא ירוק מבריק ואילו החלק התחתון חום עד אדמדם. העלים מעט קמורים בבסיס ויש בהם 7 עד 10 זוגות של אונות. הבלוטים באורך 2.5 עד 3 סנטימטרים ורוחבם 1.2 עד 1.5 סנטימטרים. בין המינים שגדלים לצד האלון אפשר למנות את ציסטוס קרטיקוס, קרפינוס אוריינטליס, אלון איטלקי, אלון שסוע, אלון פלומתי, סורבוס טורמינליס, אשור מזרחי, קרפינוס בטולוס, אלון אירופי, אלון אירי ודפנה דו-פרחית.

== תפוצה ==
העץ נפוץ במדינות בולגריה, טורקיה, גאורגיה ורוסיה.

== שם ==
המין נקרא על שם הבוטנאי הרוסי ניקולאי אנדרס פון הארטוויס (Nicolai Anhorn von Hartwiss).

== קישורים חיצוניים ==

== הערות שוליים ==

קטגוריה:אלון
קטגוריה:מינים שתוארו ב-1857
קטגוריה:פלורה של אירופה
יעקב (קובי) בליטשטיין

יעקב (קובי) בליטשטיין (נולד ב-3 במאי 1960) הוא אלוף-משנה במילואים ואיש ניהול ישראלי המכהן כמנכ"ל משרד החוץ. קודם לכן כיהן כראש מנהלת התחבורה בעיריית ראשון לציון<ref name=":0"></ref> שימש כממלא מקום מנכ"ל וראש מטה התשתיות הלאומיות במשרד האוצר, כמשנה למנכ"לית וסמנכ"ל תכנון ופיתוח תשתיות במשרד התחבורה, וכמנכ"ל משרד האנרגיה והתשתיות.

== ביוגרפיה ==
בליטשטיין נולד בקיבוץ יד מרדכי וכבר בגיל צעיר עבר להתגורר במושב משגב דב הנמצא במועצה האזורית גדרות.

בליטשטיין החל את שירותו הצבאי בשנת 1981 ושירת במהלך השירות בתפקידים שונים בחיל התקשוב ובמערך הקשר של צה"ל, ביניהם: קצין קשר אוגדת שריון, קצין קשר אוגדת יהודה ושומרון וכן סגן מפקד המכללה לתקשוב של צה"ל.

לאחר פרישתו בשנת 2004 שימש במגוון תפקידים בכירים בחברות שונות בשוק הפרטי בתחומי התפעול ובתחום ה-HLS. במהלך שנת 2006 השלים בליטשטיין את לימודיו לתואר L.L.B במשפטים ושימש כעו"ד פרטי.

בשנת 2011 הצטרף בליטשטיין לשירות הציבורי כראש מנהלת תוכנית "נתיבי ישראל"<ref></ref> במשרד התחבורה, תוכנית בהיקף של 27.5 מיליארד שקל שמטרתה יצירת חיבור תחבורתי בין מרכז הארץ לפריפריה בצפון ובדרום, בנוסף לתפקיד זה מונה בליטשטיין בשנת 2013 לתפקיד סמנכ"ל מנהל ומשאבי אנוש במשרד התחבורה.

בשנת 2012 הורשע בליטשטיין בגין בנייה ללא היתר של מחסנים וסגירת חלק מרפת למגורים במושב משגב דב. בית משפט השלום ברחובות גזר עליו להרוס את הבנייה הבלתי חוקית, ולשלם קנס של 35 אלף ש"ח.

בשנת 2016 מונה בליטשטיין לתפקיד משנה למנכ"לית משרד התחבורה והבטיחות בדרכים וסמנכ"ל תכנון ופיתוח תשתיות<ref></ref>, כמו כן, קיבל לידיו את סמכויות המפקח הארצי על התעבורה. במהלך שירותו במשרד התחבורה שימש בליטשטיין כדירקטור בנמל אשדוד<ref></ref>.

בשנת 2020 אישרה ממשלת ישראל את מינויו של בליטשטיין לתפקיד ראש מטה התשתיות הלאומיות במשרד האוצר<ref></ref>, ובינואר 2021 מונה על ידי שר האוצר ישראל כ"ץ לתפקיד מ"מ מנכ"ל משרד האוצר.

ב-27 ביוני 2021 סיים את תפקידו כמ"מ מקום מנכ"ל משרד האוצר עם מינויו של רם בלינקוב לתפקיד המנכ"ל. בנוסף סיים גם את תפקידו כראש מטה התשתיות במשרד האוצר בעקבות החלטתו של שר האוצר הנכנס אביגדור ליברמן לסגור את המטה בשל כפילויות.

ב-1 במרץ 2022 מונה לעמוד בראש מנהלת התחבורה בעיריית ראשון לציון<ref name=":0" />.

ב-15 בינואר 2023 מונה על ידי שר האנרגיה ישראל כץ למנכ"ל משרד האנרגיה, ועם מעברו של ישראל כץ למשרד החוץ, מינה כץ את בליטשטיין למנהלו הכללי.

בליטשטיין בעל תואר ראשון בכלכלה, סוציולוגיה ומדעי המדינה (B.A), תואר ראשון במשפטים (L.L.B) ותואר שני במנהל עסקים (M.B.A) מהקריה האקדמית אונו.

== הערות שוליים ==

2021 02
קטגוריה:בוגרי הקריה האקדמית אונו: משפטים
קטגוריה:אנשי המושב
קטגוריה:עובדי משרד האוצר
קטגוריה:עובדי משרד התחבורה
קטגוריה:מנכ"לי משרד האנרגיה והתשתית
קטגוריה:מנכ"לי משרד החוץ
קטגוריה:אלופי-משנה בצה"ל
קטגוריה:ישראלים שנולדו ב-1960
קטגוריה:יד מרדכי: אישים
קטגוריה:מועצה אזורית גדרות: אישים
יחסי אוסטרליה–רומניה

יחסי אוסטרליה–רומניה הם יחסי החוץ בין אוסטרליה לרומניה.

== סקירה כללית ==
שתי המדינות כוננו רשמית את היחסים הדיפלומטיים ב-18 במרץ 1968.

ב-23 ביוני 2016 נפגש שר החוץ של רומניה, לזר קומנסקו, עם ג'ון גריפין, שגריר אוסטרליה ברומניה, בשגרירות באתונה. קומנסקו הביע עניין בהעמקת היחסים הדיפלומטיים עם אוסטרליה ובהגברת הפעילות המסחרית והכלכלית בין שתי המדינות. הוא גם הודה במחויבות ושיתוף הפעולה של אוסטרליה כלפי נאט"ו בנוגע לאפגניסטן (שתי המדינות הציבו כוחות באזור). גריפין אישר את האינטרס של הרשויות האוסטרליות באותה מידה.

ב-8 באוקטובר 2018 נפגש תאודור מלקאנו, שר החוץ הרומני, עם הסנטור האוסטרלי איאן מקדונלד. מלקאנו הודה בשיפור היחסים הדיפלומטיים בין שתי המדינות, שהכפילו את קשריהם מספר פעמים בשנים האחרונות. הוא ציין גם את יום השנה ה-50 ליחסים דיפלומטיים ואת האפשרויות לשיפור היחסים בין המדינות. כדי לחגוג אותו, אורגנה תערוכה שחגגה את תרומתם של החוקרים הרומנים אמיל רקוביצה וטאודור נגויאשה באנטארקטיקה.

== נציגויות דיפלומטיות ==
* אוסטרליה מיוצגת ברומניה באמצעות שגרירותה באתונה, יוון ובנוסף מחזיקה קונסוליה בבוקרשט.
* רומניה מחזיקה באוסטרליה שגרירות בקנברה וקונסוליה במלבורן ובסידני.

==קישורים חיצוניים==
The Highlights

The Highlights הוא אלבום הלהיטים השני של הזמר הקנדי דה ויקנד.<ref></ref> האלבום יצא לאור ב-5 בפברואר 2021,<ref></ref> על ידי חברות התקליטים XO וריפבליק רקורדס, לאחר צאת אלבום האולפן הרביעי שלו, After Hours, שיצא ב-2020, ואלבום הלהיטים הראשון שלו, The Weeknd in Japan, שיצא ב-2018.<ref></ref><ref></ref> האלבום יצא לקראת הופעתו של דה ויקנד בתערוכת המחצית של סופרבול LV.<ref></ref><ref></ref> רשימת הרצועות מורכבת משירים משלושת אלבומי האולפן שלו, Beauty Behind the Madness משנת 2015, Starboy משנת 2016 ו-After Hours משנת 2020, מיקסטייפ הבכורה שלו, House of Balloons משנת 2011, המיני-אלבום My Dear Melancholy ושני שיתופי הפעולה המובילים שלו, "Love Me Harder" ו-"Pray for Me" יחד עם אריאנה גרנדה וקנדריק לאמאר בהתאמה, מהאלבומים My Everything ו-Black Panther: The Album.<ref></ref>

== עטיפה ==
עטיפת האלבום ממשיכה את השימוש בחליפה האדומה שלבש טספיי לאורך כל חומר הקידום לאלבום האולפן הרביעי שלו, After Hours, שיצא בשנת 2020.<ref></ref> החליפה הספציפית שלבש בעטיפה היא זו שלבש בווידאו קליפ לשיר "Save Your Tears", ששימש כסינגל הרביעי מתוך האלבום.<ref></ref>

== רשימת רצועות ==

== מיקומי שיא ==

=== מצעדי סוף שנה ===

== נתוני מכירות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|5 בפברואר 2021
|הזרמת מוזיקה • הורדה דיגיטלית • תקליטור
|XO • ריפבליק
|<ref></ref><ref></ref>
|-
!יפן
|5 במרץ 2021
|תקליטור
|יוניברסל מיוזיק יפן
|<ref></ref>
|}

==קישורים חיצוניים==

== הערות שוליים ==

קטגוריה:אלבומי אוסף מ-2021
קטגוריה:אלבומי דה ויקנד
קטגוריה:אלבומי אוסף באנגלית
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב בממלכה המאוחדת
קטגוריה:אלבומי פלטינה משולשת באוסטרליה
קטגוריה:אלבומי חברת ריפבליק רקורדס
ארגון עובדי צה"ל

ארגון עובדי צה"ל הוא האיגוד המקצועי היציג של כלל העובדים האזרחיים המועסקים על ידי צה"ל, במחנות ויחידות ברחבי המדינה. בראשות הארגון עומד מאיר בן הרוש.
== פעילות ==
בארגון חברים למעלה מ-20,000 עובדי צה"ל, ביניהם גמלאים ועובדים פעילים אשר משרתים בלמעלה מ-300 יחידות שונות בצבא המאוגדים במקצועות; מהנדסים, עיתונאים, רופאים, פסיכולוגים, מנתחי מערכות, תוכניתנים, עובדי ייצור,מחסנאיים, עובדי הוראה, טכנאים, הנדסאים, יועצים ארגוניים, ומרכזי הספקת ציוד תחת חיל הלוגיסטיקה .

בשל גיוון המקצועות והעיסוקים של עובדי צה"ל, הארגון הפך לאחד המוקדים המרכזיים של קליטת עובדים מכל גווניה של החברה בישראל, במקביל לרענון השורות באמצעות קליטתם של משוחררי צה"ל שהפכו לאזרחים בשירות הצבא.

הארגון חתם על ההסכמים קיבוצים שהובילו לשדרוג משמעותי בזכויות הרווחה של העובדים.

הארגון מעורב בקשת רחבה של חיי העובדים, בנוסף להתפקדו בהכשרה המקצועית ושמירה על זכויות העובדים, הוא גם בפעילויות תרבות, רווחה, נופש, חברה, ספורט בנוסף לזכויות נוספות כחברי ההסתדרות הכללית.

משרדי הארגון ממוקמים בבית ההסתדרות ברחוב ארלוזורוב בתל אביב.

==קישורים חיצוניים==
* 

קטגוריה:ההסתדרות הכללית
קטגוריה:ארגוני עובדים בישראל
מחלקת הארכיון הלאומית של אזרבייג'ן

מחלקת הארכיון הלאומית של האזרבייג'ן (באזרית: Azərbaycan Respublikasının Milli Arxiv İdarəsi) הוא הארכיון הלאומי של אזרבייג'ן. זוהי רשות ממשלתית בממשלת אזרבייג'ן המופקדת על ניהול, אחזקה, הגנה ועדכון של ארכיונים לאומיים של מדינת הלאום אזרבייג'ן. בארכיון נמצאים מסמכים, מפות, בולים, קלטות שמע, קטעי וידאו, צילומים ופרסומים מיוחדים. היא הוקמה ב־2 בדצמבר 2002 והיא נמצאת בעיר הבירה באקו.<ref name="archive"></ref>

== ראו גם ==
* ארכיון

== קישורים חיצוניים ==
* 

== הערות שוליים ==

קטגוריה:באקו: מבנים
קטגוריה:ארכיונים לאומיים
אלנה קוזה

אלנה קוזה (ברומנית: Elena Cuza, שמה בלידה: אלנה רוסטי - Elena Rosetti 17 ביוני 1825 – 2 באפריל 1909) הייתה אצילה רומנייה,כאשתו של השליט אלכסנדרו יואן קוזה נסיכה רעיה של הנסיכויות הרומניות המאוחדות . נודעה גם בתואר החצי רשמי "אלנה הגבירה" Elena Doamna.

==ביוגרפיה==
אלנה רוסטי נולדה בשנת 1825 ביאס כבת למשפחת האצולה רוסטי (ממוצא יווני-איטלקי), בתו של הפוסטלניק יורדאקה רוסטי. היא נישאה ב-1844 לאלכסנדרו יואן קוזה, מערכת היחסים בין בני הזוג נכנסה למשבר זמן קצר לאחר מכן עקב כך שהיא לא יכלה להביא ילדים לעולם. עם זאת, מאוחר יותר, כרעיית הנסיך קוזה, היא גידלה כילדיה את שני בניו של בעלה מהפילגשו ,אלנה מריה קטרג'יו-אוברנוביץ'. 
 
אלנה קוזה הייתה מסורה לבעלה בחייו הציבוריים, לאחר שהשליט מיכאיל סטורדזה החל לעצור משתתפים בתנועת המהפכה המולדובנית היא ארגנה יחד עם הקונסול הבריטי בעיר בראילה את בריחת בעלה ושלה מהמדינה. הם חזרו אחרי עלייתו לשלטון של גריגורה אלכסנדרו גיקה . אולם אחרי שובם היא שקעה בדיכאון עקב בגידתו של בעלה עם האישה האחרת ועזבה לפריז. שבה ב-1853 ונותרה ביחסים מנוכרים עם בעלה.
 
לאחר שהפך בעלה לשליט ולאכיה נודעה קוזה בפעולות הצדקה שלה, שכללו בין היתר סיוע ליתומים.

==קישורים חיצוניים==

* 

קטגוריה:אצולה רומנית
קטגוריה:נשות אצולה
קטגוריה:יאשי: אצולה
קטגוריה:ילידות 1825
קטגוריה:נפטרות ב-1909
יחסי אוסטרליה–הונגריה

יחסי אוסטרליה–הונגריה הם יחסי החוץ בין אוסטרליה להונגריה.

== סקירה כללית ==
שתי המדינות כוננו רשמית את היחסים הדיפלומטיים בשנת 1972.

שתי המדינות נהנות מיחסים ידידותיים כתוצאה מהמספר הגדול של ההונגרים שהיגרו לאוסטרליה במהלך המאה ה-20, במיוחד בעקבות המרד בשנת 1956 נגד הכיבוש הסובייטי בהונגריה.

ישנם 67,000 אנשים ממוצא הונגרי המתגוררים באוסטרליה, הונגרים-אוסטרלים רבים פעלו בתחומי העסקים, האקדמיה, הפוליטיקה והאומנויות כמו ניק גריינר, פרנק לואי, ג'ודי קסאב ולס מוריי.

בשנים האחרונות נערכו כמה ביקורים רמי דרג לחיזוק היחסים.

== יחסי סחר ==
סך המסחר הדו-צדדי בסחורות בשנת 2019 הוערך ב-818 מיליון דולר, והיבוא מהונגריה הסתכם ב-756 מיליון דולר. הייצוא ההונגרי לאוסטרליה כלל בעיקר כלי רכב ממונעים; מכונות משרדיות; ציוד מעגלים חשמליים; ונגררים, חצי נגררים ומכולות. היצוא העיקרי של אוסטרליה היה ציוד טלקום וחלקים; ותרופות.

סך המסחר בשירותים בשנת 2019 עמד על 75 מיליון דולר, כאשר מאזן הסחר היה מעט לטובת אוסטרליה. סך ההשקעות האוסטרליות בהונגריה בשנת 2019 עמד על 599 מיליון דולר לעומת ההשקעה ההונגרית באוסטרליה על 42 מיליון דולר.

== נציגויות דיפלומטיות ==
* אוסטרליה מחזיקה בהונגריה שגרירות בבודפשט.
* הונגריה מחזיקה באוסטרליה שגרירות בקנברה, קונסוליה כללית בסידני וקונסוליות כבוד באדלייד, בריזביין ומלבורן.

==קישורים חיצוניים==

== הערות שוליים ==
יוסופה מוקוקו

יוּסוּפה מוּקוֹקוֹ (בגרמנית: Youssoufa Moukoko; נולד ב-20 בנובמבר 2004) הוא כדורגלן גרמני יליד-קמרון, המשחק בעמדת החלוץ בניס מהליג 1 ובנבחרת גרמניה.

== קריירת מועדונים ==
מוקוקו החל את קריירת הכדורגל שיחק בקבוצה עד גיל 13 של זנקט פאולי הגרמנית, בשנים 2014 – 2016. ביולי 2016 עבר למחלקת הנוער של בורוסיה דורטמונד, בה שיחק כשהיה בן 13 בקבוצת הנערים עד גיל 17 של המועדון. בתחילת עונת 2019 – 2020 עבר לשחק בקבוצת הנוער עד גיל 19 של המועדון כשהוא רק בן 14. במשחקו הראשון בקבוצת הנוער כבש שישה שערים<ref></ref>. ב-17 בספטמבר 2019, ערך את הופעת הבכורה שלו בליגת האלופות לנוער נגד ברצלונה וכך הפך לשחקן הצעיר ביותר שהשתתף במפעל<ref></ref>. חודש אחר כך, ב-23 באוקטובר 2019 כבש שער נגד אינטר וכך הפך גם לכובש הצעיר ביותר בתולדות ליגת האלופות לנוער<ref></ref>.

=== בורוסיה דורטמונד ===
החל מינואר 2020 הורשה מוקוקו להתאמן עם קבוצת הבוגרים של המועדון. ב-21 בנובמבר 2020, יום לאחר שחגג יום הולדת 16, ערך את הופעת הבכורה שלו בקבוצה הבוגרת כשהחליף את ארלינג האלנד בדקה ה-85 במשחק ליגה נגד הרטה ברלין ובכך הפך לשחקן הצעיר ביותר אי פעם ששיחק בבונדסליגה כששבר את שיאו של נורי שאהין<ref></ref>. ב-8 בדצמבר 2020 ערך את הופעת הבכורה שלו בליגת האלופות כשעלה בתור מחליף במשחק נגד זניט סנקט פטרבורג ובכך שבר שיא נוסף והפך לשחקן הצעיר ביותר ששיחק בליגת האלופות<ref></ref>.

== קריירה בינלאומית ==
מוקוקו שיחק בנבחרת גרמניה עד גיל 16 בצמד משחקי ידידות נגד נבחרת אוסטריה עד גיל 16, כאשר במשחק השני נבחרתו ניצחה 1–2 מצמד שערים שלו<ref></ref>. 

בורוסיה דורטמונד והתאחדות הכדורגל הגרמנית החליטו שלא להזמין אותו יותר למשחקי הנבחרת כדי לא לעורר חשד או סערה תקשורתית סביבו כי היה אז רק בן 12. מוקוקו נכלל גם בסגל נבחרת גרמניה עד גיל 21<ref></ref>.

נכלל בסגל נבחרת גרמניה לטורניר מונדיאל 2022 ורשם הופעת בכורה במשחק הידידות מול נבחרת עומאן בכדורגל ב-16 בנובמבר 2022, מה שהפך אותו לשחקן הצעיר ביותר ששיחק בנבחרת מאז אווה זלר ב-1954. בטורניר שותף במשחק מול יפן ב-23 בנובמבר כמחליף בדקות הסיום, מה שהפך אותו לשחקן הגרמני הצעיר ביותר ששיחק בגביע העולם, בגיל 18 ושלושה ימים.

== חיים אישיים ==
נולד וגדל ביאונדה, קמרון, עד גיל עשר בחיק סביו. אביו שהתגורר בגרמניה עוד טרם לידתו, הביא את בנו לגרמניה בקיץ 2014. למוקוקו יש ארבעה אחים. הוא מוסלמי אדוק.

למוקוקו חוזה פרסומי עם נייקי בשווי עשרה מיליון דולר<ref></ref>.

== תארים ==
;בורוסיה דורטמונד
* הגביע הגרמני: 2020/21

;נבחרת גרמניה עד גיל 21
* אליפות אירופה בכדורגל עד גיל 21: 2021 

== קישורים חיצוניים ==

== הערות שוליים ==

קטגוריה:חלוצי כדורגל גרמנים
קטגוריה:כדורגלני בורוסיה דורטמונד
קטגוריה:כדורגלני ניס
קטגוריה:כדורגלני נבחרת גרמניה
קטגוריה:כדורגלני מונדיאל 2022
קטגוריה:גרמנים שנולדו ב-2004
פבלו (סרט)

פבלו (באנגלית: Loving Pablo או Escobar) הוא סרט ספרדי בשפה האנגלית משנת 2017, בבימויו של פרננדו לאון דה ארונה העוסק בדמותו של ברון הסמים פבלו אסקובר ויחסיו עם העיתונאית הקולומבינית – וירג'ינה וואלחו . הסרט מבוסס על ספר הזכרונות של וואלחו – Loving Pablo, Hating Escobar (לאהוב את פבלו, לשנוא את אסקובר).

==תקציר הסרט==
הסרט עוסק בקשר שנרקם בין העיתונאית וירג'יניה וואלחו (המגולמת בידי פנלופה קרוז) המראיינת את אסקובר (מגולם על ידי חאווייר ברדם – בן זוגה לחיים של פנלופה קרוז), ונסחפת ליחסים רומנטיים איתו. במקביל אסקובר מנהל את עסקי הסמים שלו חובקי העולם, תוך כדי ארגון מעשי רצח כנגד יריבים, שוטרים ואף ארגון רציחתו של שר המשפטים הקולומביאני. הוא מצליח להגיע להיות חבר בקונגרס של קולומביה, אך בה בעת מתעוררת נגדו התנגדות מצד גופי הממשלה, המושפעים מלחץ של ארצות הברית הדורשת את הסגרתו. אסקובר נמלט להרים ובסוף משא ומתן הוא מסכים לשבת בבית כלא שהוא בנה בעצמו ובו הוא נהנה מתנאי מחיה טובים. בהמשך כשהלחץ על הממשלה גובר, נמלט אסקובר משלטונות החוק. מלחמת הכנופיות מגיעה לשיאה ואזרחים רבים נרצחים במסגרת זו. גם וירג'יניה מאוימת במלחמות הללו, ובקשתה לקבל עזרה מאסקובר לא נענית. בתווך ניצבת משפחתו של אסקובר – אשתו בנו ובתו המנסים ללא הצלחה להימלט מקולומביה. סופו של הסרט מסתיים בחיסולו של אסקובר בידי הכוחות המיוחדים של קולומביה שנהנו מתמיכה ואימון אמריקאי.

==צוות השחקנים==
* חאווייר ברדם – פבלו אסקובר
* פנלופה קרוז – וירג'יניה ואלחו
* פיטר סארסגארד – סוכן ה-DEA שפארד
* ג'ולייט רספרטו – מריה ויקטוריה (אשת אסקובר)

==קישורים חיצוניים==

* [https://www.onlife.co.il/entertainment/159053 ביקורת סרט "פבלו": להיות המאהבת של ברון הסמים הגדול בהיסטוריה], זהר וגנר
* 

קטגוריה:סרטי 2017
קטגוריה:סרטים ביוגרפיים
קטגוריה:סרטי דרמה ספרדיים
קטגוריה:סרטים באנגלית
קטגוריה:סרטי סחר בסמים
סימון מיסיק

סימון מיסיק (באנגלית: Simone Missick; נולדה ב-19 בינואר 1982) היא שחקנית קולנוע וטלוויזיה אמריקאית. ידועה בעיקר בשל גילום דמותה של מיסטי נייט בסדרות "לוק קייג'" <small>(2018-2016)</small>, "המגנים" <small>(2017)</small> ו"איירון פיסט" <small>(2018);</small> כחלק מה וכמו כן בתפקיד הראשי בתור לולה קרמייקל בסדרה "בית המשפט!".

==ביוגרפיה==
נולדה בשם סימון קוק בדטרויט, מישיגן בארצות הברית וסיימה את לימודיה באוניברסיטת הרווארד בשנת 2003.

מיסיק למדה כיתות אמן באקדמיה הבריטית-אמריקאית לדרמה <small>(אנ')</small> בלונדון, אנגליה; שם היא למדה בין היתר אצל בן קינגסלי, אלן ריקמן וג'יין לפוטייר.

== קריירה ==
בשנת 2003 קיבלה את תפקידה הראשון בסרט העצמאי "The Epicureans".

בשנת 2008 מיסיק שיחקה את הדמות הנשית הראשית בתור ריס נייס בסרט הדרמה העצמאי "The Road to Sundance".

בשנת 2012 גילמה את אליס בסרט הטלוויזיה "" בערוץ הולמרק.

בשנת 2014 ביצעה הופעת אורח בסדרה "ריי דונובן" בתור פורשלה.

בשנת 2016, מיסיק קיבלה את תפקיד הפריצה שלה בסדרה "לוק קייג'" בתור גיבורת העל מיסטי נייט, אותה גילמה במשך שתי עונותיה של הסדרה. הסדרה מבוססת על חוברות הקומיקס "לוק קייג'" מבית מארוול קומיקס ומופצת בידי רשת הזרמת המדיה נטפליקס כחלק מהיקום הקולנועי של מארוול. מיסיק שיחזר את התפקיד בסדרה "המגנים" בשנת 2017 ובעונה השנייה של "איירון פיסט" בשנת 2018.

בשנת 2019 החלה לככב בתפקיד הראשי בסדרת הדרמה המשפטית "בית המשפט!" ברשת CBS; בתור השופטת לולה קרמייקל, שופטת בית המשפט העליון של מחוז לוס אנג'לס. בחודש מאי 2021 בוטלה הסדרה לאחר שתי עונות; אך בספטמבר של אותה שנה היא חודשה לעונה שלישית על ידי ערוץ OWN, אשר בבעלותה של אופרה וינפרי.

בשנת 2020 גילמה את התפקיד הראשי של טרפ בעונה השנייה של סדרת המדע הבדיוני מבית נטפליקס "פחמן משודרג" המבוססת על הרומן "פחמן משודרג" משנת 2002.

== חיים אישיים ==
בפברואר 2012 נישאה לשחקן דוריאן מיסיק <small>(אנ'),</small> אשר כיכב לצידה בעונה השנייה של לוק קייג' בתפקיד דונטרל "ג'וק" המילטון.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2003
|The Epicureans
|ג'יימי
|
|-
|2008
|The Road to Sundance
|ריס נייט
|
|-
|2009
|K-Town
|בחורה רווקה #1
|
|-
|2013
|Douglass U
|טאשה
|
|-
|2018
|Jinn
|ג'ייד
|
|-
|2019
|#Truth
|לייני קופר
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2011
|Bucket & Skinner's Epic Adventures
|כתבת
|פרק: "Epic Babysitters"
|-
|2012
|
|אליס
|סרט טלוויזיה של הולמרק
|-
| rowspan="2" |2014
|ריי דונובן
|פורשלה
|פרק: "Yo Soy Capitan"
|-
|Everything I Did Wrong In My 20s 
|מלאני
|סדרת רשת; פרק: "The Baby Moment"
|-
|2015
|סקנדל
|שוטרת
|פרק: "Heavy Is the Head"
|-
|2016
|עיירה ללא מוצא
|אשתו של סי.ג'יי
|2 פרקים
|-
|2016 - 2018
|לוק קייג'
|מיסטי נייט
|תפקיד ראשי (2 עונות); 26 פרקים
|-
| rowspan="2" |2017
|American Koko
|גרייס
|4 פרקים
|-
|המגנים
| rowspan="2" |מיסטי נייט
|5 פרקים
|-
|2018
|איירון פיסט
|6 פרקים
|-
|2018 - 2019
|Tell Me a Story 
|מריאנה ריינולדס
|2 פרקים
|-
|2019
|Relics and Rarities
|זורה
|סדרת רשת; פרק: "The Battle of Livingstone Caverns"
|-
|2019 - הווה
|בית המשפט!
|לולה קרמייקל
|תפקיד ראשי (3 עונות); 48 פרקים
|-
|2020
|פחמן משודרג
|טרפ
|תפקיד ראשי (עונה 2); 8 פרקים
|}

== קישורים חיצוניים ==

קטגוריה:שחקניות קולנוע וטלוויזיה אפרו-אמריקאיות
קטגוריה:בוגרות אוניברסיטת הווארד
קטגוריה:אמריקאיות שנולדו ב-1982
רכס קצ'ם

רכס קצ'ם (באנגלית: Ketchum Ridge) הוא הרכס הגדול ביותר, המשתרע מזרחה, מהחלק הדרומי של מסיב אנדוור, ברכס קירקווד, באזור חוף סקוט של ארץ ויקטוריה, שבאנטארקטיקה.

גובהו של הרכס 223 מטרים מעל פני הים; הרכס הוא ההר ה-5,465 בגובהו באנטארקטיקה.
== היסטוריה ==
=== מקור השם ===

הרכס נקרא על שמו של קפטן ג'רלד ל. קצ'ם (Gerald L. Ketchum), משם=היס וג}}.

קצ'ם היה סגן מפקד כוח מסימה 43 (Task Force 43), במהלך מבצע דיפ פריז I, II ו-III, שנערכו בשלוש עונות מחקר החל מעונת המחקר (קיץ אנטארקטי) 1955–1956 ועד עונת המחקר (קיץ אנטארקטי) 1957–1958. במסגרת תפקיד זה פיקד קצ'ם על הספינות שהיו בקבוצת הספינות שבים רוס.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:17699 רכס קצ'ם] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/18860 רכס קצ'ם] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113693 רכס קצ'ם] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16862&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס קצ'ם] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/ketchum_ridge מחשבון מרחקים - המרחק מרכס קצ'ם לאתרים סמוכים]
* [https://www.meteoblue.com/en/weather/current/ketchum-ridge_antarctica_6628892 מזג אוויר נוכחי מעודכן בהר צ'טווינד]
** [https://www.meteoblue.com/en/weather/14-days/ketchum-ridge_antarctica_6628892 תחזית מזג אוויר עדכנית ארוכת טווח עבור הר צ'טווינד]
** [https://www.meteoblue.com/en/weather/historyclimate/weatherarchive/ketchum-ridge_antarctica_6628892 נתוני מזג אוויר היסטוריים עבור הר צ'טווינד]
** [https://www.meteoblue.com/en/weather/archive/yearcomparison/ketchum-ridge_antarctica_6628892 סטטיסטיקות מזג אוויר עבור הר צ'טווינד]

== הערות שוליים ==

קצ'ם
קצ'ם
.example

השם example (בעברית: "דוגמה") שמור על ידי כוח המשימה של הנדסת האינטרנט (IETF) כשם תחום שלא מותקן כסיומת אינטרנט במערכת שמות התחום (DNS) של האינטרנט.<ref name="rfc"></ref>

== שמות DNS שמורים ==
בהתאם למסמך משנת 1999, כוח המשימה להנדסת אינטרנט שומר את שמות התחום example., invalid.,.localhost ו-.test כדי שלא יתקינו אותן בשכבות התחתונות של ה-DNS.

הסיבה לשמירת שמות תחומים ברמה העליונה היא להפחית את הסיכוי לבלבול.<ref name="rfc"> (BCP 32), Reserved Top Level DNS Names, D. Eastlake, A. Panitz, The Internet Society (June 1999)</ref> דבר זה מאפשר להשתמש בשמות אלה למטרות תיעוד או לשם ביצוע בדיקות.

== מטרה ==
שם התחום example. ברמה העליונה נועד לשימוש רק בתיעוד (דוקומנטציה) ובכתיבה טכנית אחרת, כאשר מוצגות דוגמאות לשמות תחומים או כאשר מוצגים רעיונות שונים בשביל האינטרנט וה-DNS.

== ראו גם ==
* 192.0.2.0/24, 198.51.100.0/24, 203.0.113.0/24 - טווחי IPv4 שמורים לתיעוד ולקוד דוגמה על ידי 

== הערות שוליים ==

קטגוריה:סיומות אינטרנט
סיטרואן DS3 WRC

סיטרואן DS3 WRC היא מכונית מרוצי ראלי, שנבנתה על ידי סיטרואן להתמודדות באליפות העולם בראלי. המכונית שימשה את קבוצת המרוצים החל מעונת 2011, כמחליפתה של הסיטרואן C4 WRC המצליחה, שזכתה בשלושה תוארי אליפות היצרנים. המכונית מבוססת על דגם הסיטרואן DS3 והותאמה לשינויים שהוכנסו בתקנות האליפות לקראת העונה.

במהלך שש העונות בהן נעשה שימוש בדגם ה-DS3 WRC, השיגה המכונית 26 ניצחונות. סבסטיאן לב זכה פעמיים באליפות הנהגים והקבוצה זכתה באותן שנים גם באליפות היצרנים.

==היסטוריית מרוצים==
פיתוח המכונית נעשה במהלך שנת 2010. בתהליך הפיתוח לקחו חלק נהגי קבוצת סיטרואן סבסטיאן לב, דני סורדו, סבסטיאן אוז'ייה ופיליפ בוגלסקי. בנוסף, השתתפו בתהליך גם נהגי קבוצת פיז'ו, החברה האחות, כריס מיק וסטפן סראזין. בעקבות השינוי בתקנות מנוע 1.6 ליטר מוגדש טורבו החליף את המנוע בנפח 2 ליטר שהיה בדגם הקודם. הספק המנוע הגיע לשלוש מאות כוח סוס ב-6,000 סל"ד.

בעונת הבכורה של ה-DS3 WRC ניצחו צמד הנהגים סבסטיאן לב וסבסטיאן אוז'ייה חמישה מרוצים כל אחד. לב זכה באליפות הנהגים, אוז'ייה סיים שלישי בדירוג אחרי מיקו הירבונן והקבוצה הבטיחה זכייה באליפות היצרנים. אוז'ייה עזב את הקבוצה בסיום העונה ואת מקומו תפס הירובנן. בעונת 2012 שוב ניצחה המכונית בעשרה מרוצים (לב - תשעה מרוצים, הירובן - אחד) וזכתה באליפות הכפולה.

באוקטובר 2012 הכריזה סיטרואן על פיתוח דגם ה-DS3 RRC שמיועד לאליפויות שונות דוגמת ה-WRC2, אליפות אירופה בראלי, אליפות המזרח התיכון בראלי ועוד אליפויות מקומיות. דגם ה-RRC מבוסס על ה-WRC, אך מותאם לתקנות של האליפויות השונות.

בעונת 2016 ניצח כריס מיק את ראלי פינלנד תוך שהוא קובע שיא מהירות ממוצעת למרוץ: 126.6 קמ"ש. היה זה הניצחון ה-26 והאחרון שהשיגה המכונית, שהוחלפה שנה לאחר מכן בדגם הסיטרואן C3 WRC.

==קישורים חיצוניים==

==הערות שוליים==

DS3
קטגוריה:אליפות העולם בראלי: מכוניות
Jason Derulo (אלבום)

Jason Derulo (מסוגנן כ-Jason Derülo) הוא אלבום הבכורה של הזמר האמריקאי ג'ייסון דירולו. האלבום יצא לאור ב-2 במרץ 2010 על ידי חברות התקליטים "בלוגה הייטס", "אסילום", "וורנר" ו-"TM3".<ref></ref> האלבום הופק מוזיקלית על ידי ג'יי. אר. רותם. הסינגל "Whatcha Say" יצא כסינגל המוביל של האלבום, וזכה במקום הראשון במצעד הבילבורד הוט 100. "In My Head" ו-"Ridin' Solo" זכו במקום הראשון במצעד שירי ה-R&B הבריטי.

== רקע ==
בין השנים 2006–2009, דירולו כתב מספר שירים לאמנים רבים. ב-4 באוגוסט 2009, דירולו הוציא לאור את הסינגל הראשון שלו, "Whatcha Say". בשלהי אוגוסט 2009, הסינגל הגיע למקום ה-54 בבילבורד הוט 100<ref name="billboardarticle"></ref> ובמצעד הבא, זכה במקום הראשון. לאחר הצלחתו המסחררת של השיר, דירולו החל לעבוד על אלבום.

בנובמבר 2009, דירולו הצטרף לסיבוב ההופעות של הזמרת ליידי גאגא "The Monster Ball Tour", כדי לקדם את אלבומו העתידי. בדצמבר 2009, דירולו סיים להקליט את כל שירי האלבום, וב-8 בדצמבר 2009, הסינגל השני מתוך האלבום, "In My Head", יצא לאור. השיר הגיע לעשירייה הראשונה בבילבורד הוט 100.

== ביקורות ==

כבר בצאתו, הופנו אל האלבום ביקורות מעורבות. האתר "Metacritic" נתן לאלבום ציון ממוצע של 56 נקודות מתוך 100 אפשריות. הביקורת החיובית ביותר הייתה של העיתון "לוס אנג'לס טיימס", שנתן לאלבום ציון של 2.5 כוכבי זהב מתוך 4 אפשריות. העיתון כתב על האלבום כי: "האלבום הוא יצירת מופת של דאנס-פופ עם נגיעות של רוק ו-R&B". בנוסף, העיתון שיבח את דירולו על היכולות הווקאליות שהפגין בהקלטות השירים. הביקורת השלילית ביותר הגיעה מייק דייבר ממגזין "BBC Music", שתיאר את האלבום כ"טמטום מחריש אוזניים, זיופים ומציאות מבולבלת וחסרת תקנה".

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| פלטינה
| 70,000
|-
! קנדה (Music Canada)
| זהב
| 40,000
|-
! אירלנד (IRMA)
| זהב
| 7,500
|-
! שוודיה (GLF)
| פלטינה
| 40,000<small></small>
|-
! הממלכה המאוחדת (BPI)
| פלטינה
| 300,000<small></small>
|-
! ארצות הברית (RIAA)
| פלטינה
| 1,000,000<small></small>
|-
| colspan="3" |<small> מכירות + הזרמת מדיה בלבד</small>
|}

==קישורים חיצוניים==

== הערות שוליים ==

קטגוריה:אלבומי בכורה מ-2010
קטגוריה:אלבומים באנגלית
קטגוריה:אלבומי חברת וורנר רקורדס
מצפה מאונה לואה

המצפה על [[מאונה לואה]]
[[תמונת לווין של פסגת מאונה לואה.]]
מצפה מאונה לואה (באנגלית: Mauna Loa Observatory, MLO) הוא תחנה בסיסית אטמוספירית על הר מאונה לואה, באי הוואי, הממוקם במדינת הוואי שבארצות הברית.

== המצפה ==
בשתי כיפות יש [[חיישנים סולאריים.]]
[[עקומת קילינג: ריכוזי CO<sub>2</sub> אטמוספיריים כפי שנמדדו במצפה הכוכבים מאונה לואה]]
מאז שנת 1958, בתחילה בהנחייתו של צ'ארלס קילינג, ואחריו בנו ראלף ומאוחר יותר אלמר רובינסון, מצפה "מאונה לואה" (MLO) מפקח ואוסף נתונים הנוגעים לשינוי האטמוספירי, והוא ידוע במיוחד במעקב רציף אחר פחמן דו-חמצני באטמוספירה המכונה לפעמים עקומת קילינג. המצפה נמצא תחת המעבדה לחקר מערכת כדור הארץ המהווה חלק ממנהל האוקיינוסים והאטמוספירה הבינלאומי (NOAA). על פי ה-NOAA, מאונה לואה היא תחנת הניטור הרציפה ביותר של CO<sub>2</sub>, והאתר העיקרי בעולם למדידת הגז.<ref></ref>

את התצפית האחרונה על ריכוזי CO<sub>2</sub> מהמצפה ניתן למצוא באתרי אינטרנט לצד נתונים מאתרים אחרים<ref></ref> ומגמות במאונה לואה.<ref></ref> ניתן להשוות את רמות ה-MLO עם אתרים אחרים ברשת הניטור העולמית.

למצפה מאונה לואה פעילויות בחמישה מקומות באי הגדול. אתר התצפית העיקרי ממוקם בגובה 3,397 מטר, על המדרון הצפוני של מאונה לואה () כ-5 קילומטרים צפונית לפסגת מוקואוואו. המצפה הסולארי מאונה לואה משתף אתר זה. המינהל ועיבודי נתונים מסוימים נעשים במשרד בהילו. קולאני מאוקה הוא אתר לאיסוף גשמים. קייפ קומוקאהי הוא אתר לדוגמה הממוקם בנקודה המזרחית ביותר של הוואי. בשדה התעופה בחילו מכינים ומשגרים מכשירים שבועיים המועברים בכדור פורח למדידת אוזון מהשטח עד לגובה של 30 קילומטר.<ref></ref> אתר המצפה הוא גם בית זמני לתצפית על קרינת רקע קוסמית בשם AMiBA.<ref></ref>

במקור נבחרה מאונה לואה כאתר ניטור מכיוון שהאוויר, שנמצא הרחק מכל יבשת, נדגם והוא ממוצע טוב עבור מרכז האוקיינוס השקט. בהיותו גבוה, הוא נמצא מעל שכבת ההיפוך בה קיימות מרבית ההשפעות המקומיות וכבר הייתה דרך גסה לפסגה שנבנתה על ידי הצבא. הזיהום ממקורות וולקניים מקומיים מתגלה לעיתים במצפה, ואז מוסר מנתוני הרקע.<ref></ref>

== קישורים חיצוניים ==

* 
* [http://www.esrl.noaa.gov/gmd/ חטיבת ניטור גלובלית, בולדר, קולורדו]
* [http://www.esrl.noaa.gov/gmd/ccgg/carbontracker/ ריכוזי פחמן דו-חמצני ברחבי העולם - בזמן אמת]

== הערות שוליים ==

קטגוריה:הוואי
קטגוריה:מטאורולוגיה
אכסניית סנט פאולוס

אכסניית סנט פאולוס היא אכסניה קתולית-גרמנית, שנבנתה בתחילת המאה ה-20 וממוקמת בסמוך לשער שכם בירושלים. בעבר האכסניה כונתה גם "האכסניה הקתולית הישנה" או "אכסנית שמידט" על שם האב וילהלם שמידט שהקים את האכסניה. את האכסניה תכנן האדריכל היינריך רנרד.

קרקעות האכסניה נרכשו על ידי האב שמידט בשנת 1899 (מיד לאחר מסע וילהלם השני לאזור), והמבנה נחנך בחג הפסחא 1910 בנוכחות מאות צליינים גרמנים. בחנוכת האכסניה נכח גם אייטל פרידריך, נסיך פרוסיה. שמידט עצמו לא זכה לראות את סיום הבנייה, לאחר שנפטר בשנת 1907.

בזמן מלחמת העולם הראשונה שכן באכסניה מטה הצבא הגרמני ובזמן המנדט הבריטי האכסניה שימשה כמרכז שלטוני.

בשנת 1908 הוקם במרתף הבניין מוזיאון לזואולוגיה. בנוסף על כך, ישנה במתחם ספריה שנתרמה על ידי הסופר קרל מאי. בשטח המתחם פועל בית הספר לבנות שמידט.

==קישורים חיצוניים==

== הערות שוליים ==

קטגוריה:מזרח ירושלים: כנסיות ומנזרים
קטגוריה:הרובע המוסלמי
קטגוריה:התקופה העות'מאנית: מבנים
יחסי אוסטרליה–נורווגיה

יחסי אוסטרליה–נורווגיה הם יחסי החוץ בין אוסטרליה ונורווגיה.

== סקירה כללית ==
שתי המדינות כוננו יחסים דיפלומטיים בשנת 1905, לאחר עצמאותה של נורווגיה.

ישנם כ-30,000 נורווגים החיים באוסטרליה ו-1,125 אוסטרלים החיים בנורווגיה.<ref>[http://www.ssb.no/innvbef_en/tab-2009-04-30-05-en.html Statistics Norway]</ref>

לשתי המדינות יש תביעות טריטוריאליות באנטארקטיקה והן חולקות גבול הדדי ב-44°38'E.

שתי הממשלות התעמתו בקצרה בשנת 2001, בגלל פרשת טמפה.

עד לשנת 2003 הייתה אוסטרליה מיוצגת בנורווגיה באמצעות שגרירותה בסטוקהולם, שוודיה, אולם מאז היא מיוצגת בנורווגיה באמצעות שגרירותה בקופנהגן, דנמרק.<ref name="dfat.gov.au">https://dfat.gov.au/about-us/our-locations/missions/Pages/australian-consulate-in-oslo-norway.aspx</ref>

== נציגויות דיפלומטיות ==
* אוסטרליה מיוצגת בנורווגיה באמצעות שגרירותה בקופנהגן, דנמרק.<ref name="dfat.gov.au"/>
* נורווגיה מחזיקה באוסטרליה שגרירות בקנברה.

==קישורים חיצוניים==

== הערות שוליים ==
הר כריסטי (וושינגטון)

תצלום מהאוויר של הר כריסטי
הר כריסטי (באנגלית: Mount Christie) הוא מסיב גבוה ברכס הרי אולימפיק במחוז ג'פרסון במדינת וושינגטון שבארצות הברית.

== גאוגרפיה ==

ההר ממוקם בשטח הפארק הלאומי האולימפי.

ההר הוא חלק מקבוצת הרי קוויץ'-קווינולט ( Queets-Quinault).

גובהו של ההר 1,884 מטרים מעל פני הים.

ההר מתנשא לגובה של 542 מטרים מעל סביבתו.

המשקעים היורדים על ההר מתנקזים לנהר אלווה שמצפון להר, ולנהר קווינולט שמדרום להר.

למסיב מספר פסגות.

קרחון כריסטי ממוקם בקרקס הקרחוני הצפוני, שסמוך מתחת לפסגה הראשית של ההר.

הר כריסטי ממוקם 10.7 קילומטרים מפסגת צ'ימני, ו-15 קילומטרים מפסגת וסט.

== אקלים ==

הר כריסטי ממוקם בסמוך לחוף המערבי של ארצות הברית - לחופי האוקיינוס השקט.

בשל קרבתו הוא מושפע מחזיתות מזג האוויר שמקורם באוקיינוס. בשל גובה פסגת רכס הרי אולימפיק, נוצרת עננות אורוגרפית - ובהרים יש כמות משקעים גבוהה (גשם ושלג), בעיקר בחודשי החורף. בשל הקרבה לים, השלג לח וכבד באופן יחסי, דבר הגורם למפולות שלגים באזור.

== היסטוריה ==
=== מקור השם ===

הר כריסטי נקרא על שמו של ג'יימס הלבולד כריסטי (James Halbold Christie), שהיה מנהיג משלחת העיתונות של סיאטל (Seattle Press Expedition) שחקרה לראשונה את הרי הרכס בין השנים 1889–1890.

=== הטיפוס על ההר ===

הראשונים שטיפסו לפסגת ההר היו הקבוצה של אסהל קרטיס (Asahel Curtis) בשנת 1907.

== קישורים חיצוניים ==
* [https://geonames.usgs.gov/apex/f?p=gnispq:3:::NO::P3_FID:1517754 הר כריסטי] באתר הסקר הגאולוגי של ארצות הברית
* [https://bivouac.com//MtnPg.asp?MtnId=28424 הר כריסטי] באתר "אנציקלופדיית ההרים הקנדית"
* [https://www.peakbagger.com/peak.aspx?pid=987 הר כריסטי] באתר peakbagger
* [https://peakvisor.com/peak/mount-christie.html תרשים הנוף הנשקף מפסגת הר כריסטי] באתר peakvisor
** [https://peakvisor.com/3d-map/peak/mount-christie.html מפה טופוגרפית תלת־ממדית של אזור הר כריסטי]
* [https://web.archive.org/web/20160304122101/http://www.peakware.com/peaks.html?pk=4519 הר כריסטי] באתר peakware
* [https://www.gaiagps.com/hike/poi/united-states/washington/olympic-national-park/mount-christie/ מסלולי טיול באזור הר כריסטי]
* [http://www.climbersguideolympics.com/peaks/quinault-group/mount-christie תצלומי הר כריסטי]
* [https://maps.pbase.com/nolock/image/87774333 תצלום לוויין של הר כריסטי]
* [https://pbase.com/nolock/image/87774333 תצלום מהאוויר של הר כריסטי]
* [https://www.mountain-forecast.com/peaks/Mount-Christie-Washington/forecasts/1883 תחזית מזג אוויר עדכנית ארוכת טווח עבור הר כריסטי (לפי גבהים)]

== הערות שוליים ==

כריסטי
כריסטי
כריסטי
המרכז לחקר ולימוד הזיקנה

המרכז לחקר ולימוד הזיקנה הוא מכון מחקר באוניברסיטת חיפה, המתמקד בחקר הזקנה שנוסד בשנת 1990. מנהל המרכז הוא פרופסור ישראל דורון ויושב ראש הוועד המנהל הוא פרופסור יצחק בריק. המרכז ממוקם בבניין הפקולטה למדעי הרווחה והבריאות. במרכז שותפים כ-20 חברים.

המכון משתף פעולה עם מספר גורמים, ובהם הג'וינט, קרן רש"י, האגודה למלחמה בסרטן, משרד המדע והטכנולוגיה, הנציבות האירופית והקרן הלאומית למדע וכן פקולטות מתוך האוניברסיטה ובהן בית הספר לעבודה סוציאלית, החוג לסיעוד והחוג לגרנטולוגיה.

דורון אמור לסיים את תפקידו כמנהל המרכז בספטמבר 2022.

== קישורים חיצוניים ==
* 

== הערות שוליים ==

קטגוריה:אוניברסיטת חיפה
קטגוריה:מכוני מחקר בישראל
קטגוריה:גרונטולוגיה